text: Sports-camp på vestjysk
  14 oktober 2013 kl. 16.04
  På campingpladsen CampWest i Oksbøl kan gæster have en aktiv ferie - med boksetræning, orienteringsløb, svømning og mountainbike-ræs. I denne uge er der Sports-camp - på vestjysk.
  Inspirationen kommer fra bl.a. Club La Santa Sport på den canariske ø Lanzarote.
  Og selv om de danske temperaturer ikke matcher de subtropiske ude i Atlanterhavet, så har en del gæster valgt at tage på aktiv ferie i Oksbøl.
  I efterårsferien tilbydes en særlig Sports Camp. Der er instruktører tilknyttet de forskellige aktiviteter.
  Nogle af dem foregår indendørs - men ellers kan campingpladsen bruge udendørs aktiviteter som cykel- og vandreruter, GPS-løb, geocaching, sundhedsspor og hjertestier.
  